ג'יימס האריס סימונס

צעירותו והקריירה שלו

ג'ים סימונס הוא בנו של בעל מפעל לנעליים ממסצ'וסטס.
הוא קיבל את התואר הראשון שלו במתמטיקה מ-MIT ב-1958, 
ואת הדוקטורט, אף הוא במתמטיקה מאוניברסיטת קליפורניה בברקלי ב-1961.‏

בהיותו בן 23. בשנים 1968-1964 הוא היה חוקר ביחידה לחקר התקשורת ב-Institute for Defense Analyses ‏(IDA). סימונס לימד מתמטיקה ב-MIT ובאוניברסיטת הרווארד. ב-1968, הוא מונה כראש המחלקה למתמטיקה באוניברסיטת סטוני ברוק.
ב-1976 זכה סימונס בפרס אוסוולד ובלן בגאומטריה מטעם החברה האמריקאית למתמטיקה, בשל עבודתו העוסקת במזעור של יריעות רב-ממדיות ופונקציות אופייניות. הוא הצליח להוכיח את השערת ברנשטיין עד לממד 8 (מעל הממשיים), 

ולהביא לשיפורה של תוצאת רגולריות מסוימת של Wendell Fleming על בעיית Plateau המוכללת .
המחקר המשפיע ביותר של סימונס עוסק בגילוין ויישומן של מדידות גאומטריות, שהובילו לפיתוח תבנית Chern-Simons (נודעה גם כאינווריאנט של Chern-Simons). ב-1974 פורסמה התאוריה שלו בספר "Characteristic Forms and Geometric Invariants" אותו הוא כתב עם חוקר הגאומטריה דיפרנציאלית הנודע Shiing-Shen Chern. משתמשים בתאוריה בפיזיקה, במיוחד בתורת המיתרים. 
ב-1978 עזב את האקדמיה על מנת לנהל קרן השקעות ולסחור בסחורות ומכשירים פיננסיים.

רנסאנס טכנולוגיות

במשך למעלה משני עשורים קרן הגידור "רנסאנס טכנולוגיות" של סימונס, שסוחרת בשווקים ברחבי תבל, משתמשת במודלים מתמטיים מורכבים על מנת לנתח ולבצע מסחר – רבים מהם אוטומטיים. רנסאנס משתמשת במודלים שפותחו במחשב על מנת לנבא תמורות במחירים ככלי כספי שקל לסחור בו. מודלים אלה מבוססים על ניתוח כמות גדולה של מידע ככל שניתן לאסוף, ואחר-כך על חיפוש תנועות שאינן אקראיות על מנת לבצע תחזיות. 
רנסאנס מעסיקה מומחים רבים שלהם אין רקע פיננסי, בכללם מתמטיקאים, פיזיקאים וסטטיסטיקאים. הקרן האחרונה שייסדה החברה היא Renaissance Institutional Equities Fund ‏(RIEF .(RIEF באה בעקבות קרן מדליון (Medallion fund) הידועה יותר של החברה, שהיא קרן נפרדת שסוחרת רק בכספם הפרטי של מנהלי החברה.

"זה מדהים לראות כאלה מתמטיקאים מוצלחים משיגים הצלחה בשדה אחר", כתב אדוארד ויטן פרופסור לפיזיקה במכון למחקר מתקדם בפרינסטון, ניו ג'רזי, ונחשב בעיני עמיתיו כפיזיקאי התאורטי החי המוכשר ביותר... גרגורי צוקרמן, "שמועה עוברת ברחוב", וול סטריט ז'ורנל, 1 ביולי 2005).
ב-2006 נבחר סימונס למנהל הכספים של השנה בידי International Association of Financial Engineers. ב-2007 הוערך שהוא הרוויח $2.8 מיליארד דולר,

$1.7 מיליארד ב-2006,

1.5 מיליארד ב-2005,

(הגמול הגבוה ביותר שקיבל מנהל של קרן גידור כלשהי באותה שנה)

ו-$670 מיליון דולר ב-2004.
מומחים שבחנו זאת תהו כיצד קרן מדליון הפנים ארגונית של רנסאנס המשיכה להאפיל בביצועיה על הנעשה בשוק המניות בעוד קרנות גידור אחרות הפתוחות למשקיעים מבחוץ הציגו ביצועים עלובים. יוצאת מן הכלל לכך היא קרן נובה (Nova Fund) שלה תשואות גבוהות ובאופן מסתורי נכללת באותו סוג של קרן מדליון.
קרן אוניברסיטת סטוני ברוק, שיושב ראש בגמלאות שלה הוא ג'יימס סימונס, הפסידה $4 מיליון בתרמית פונזי של ברנרד מיידוף. סטוני ברוק השקיעה כסף אצל מיידוף מאז 1991. סימונס עודד את 24,000 תלמידי בית הספר להשקיע אצל מיידוף וסימונס היה היושב ראש של קרן סטוני ברוק. הוא סייע להציג את הקולג' לברנרד מיידוף. קרן המשפחה של סימונס השקיעה כסף אצל מיידוף. מנהלת הקרן היא מרילין סימונס, אשתו של ג'יימס סימונס. ג'יימס סימונס הוא המזכיר והגזבר.

נדבנות

העושר שסימונס צבר מממן הרבה ממיזמיו הנדבניים. סימונס תורם למדעי המתמטיקה, תומך בפרויקטי מחקר, קתדראות, וועידות בארצות הברית ומחוצה לה.
סימונס ואשתו השנייה, מרילין Hawrys סימונס, הם מייסדים שותפים של קרן פול סימונס, ארגון צדקה שתומך בפרויקטים העוסקים בחינוך ובריאות, בנוסף למחקר מדעי.

מרילין מכהנת כנשיאת הקרן, בעוד ג'ים משמש כמזכיר וכגזבר.

לזכרו של בנו פול, מאשתו הראשונה ברברה סימונס, הוא ייסד את פרק אבלון, שמורת טבע בת 0.53 קילומטר רבוע בסטוני ברוק. ב-1996 נהרג פול בן ה-34 בידי מכונית כשרכב על אופניו ליד ביתם של משפחת סימונס. בנו ניק טבע בהיותו בן 23 בעת טיול לאינדונזיה ב-2003.

ניק עבד בנפאל ומשפחת סימונס החלה לתרום רבות לשרותי הבריאות של נפאל באמצעות מכון ניק סימונס.

ג'ים סימונס גם ייסד את Math for America, מלכ"ר ששם לעצמו למטרה לשפר במידה משמעותית את החינוך המתמטי בבתי הספר הציבוריים.
בראשית 2006 הוא הוביל קבוצת מנהלים של חברת הטכנולוגיות של רנסאנס ושל ארגוני המדע של ברוקהייבן (Brookhaven Science Associates) לתרום $13 מיליון דולר על מנת לכסות גרעון של המעבדה הלאומית של ברוקהייבן (Brookhaven National Laboratory) שאחרת הייתה מבטלת את פעולותו של Relativistic Heavy Ion Collider בשנת 2006.
ב-2006 תרם סימונס $25 מיליון דולר לאוניברסיטת סטוני ברוק באמצעות קרן סטוני ברוק.

המענק יועד לתמוך במחלקות המתמטיקה והפיזיקה של האוניברסיטה.
ב-27 בפברואר 2008, הכריז המושל דאז אליוט שפיצר על תרומה בסך $60 מיליון דולר שנתנה קרן סימונס על מנת לממן את מרכז סימונס לגאומטיקה ופיזיקה (Simons Center for Geometry and Physics) בסטוני ברוק. זוהי התרומה הגדולה ביותר שניתנה לאוניברסיטה ציבורית בהיסטוריה של מדינת ניו יורק.

מחקר האוטיזם

קרן הצדקה המשפחתית נתנה $38 מיליון דולר על מנת למצוא את הסיבות לאוטיזם, ומתכננת לתרום $100 מיליון דולר נוספים למה שנהיה ההשקעה הפרטית הגדולה ביותר למחקר באוטיזם, כאשר סימונס שולט במידה רבה מאוד על היכן וכיצד יושקע הכסף. סימונס סיפק DNA ממשפחתו לצורך מחקר, וסייע בפתרון בעיות המחקר. כש- MIT ביקשו מימון למחקר, הוא התנה זאת בפרויקט שיתמקד באוטיזם ויכלול מדענים לפי בחירתו. 
ב-11 ביוני 2003 אירחה משפחת סימונס את "הכנס על מחקר האוטיזם" בעיר ניו יורק, אירוע שארך יום שלם שהדגיש את המחקר בסיבות לאוטיזם, במיפוי הגנומי המדויק של האוטיזם, ובמחקר במכניזמים הביוכימיקליים שפועלים אצל אנשים אוטיסטים. בין הנוכחים בכנס היו David Amaral, Dr. Eric Courchesne, Dr. Nathaniel Heinz, Tom Insel, MD, Catherine Lord, PhD, Dr. Fred Volkmar and Dr. Paul Greengard. קרן סימונס תרמה לאחרונה $10 מיליון דולר לשני מחקרים במרכז למחקר הילד באוניברסיטת ייל על מנת לחקור את ההשפעות הגנטיות על האוטיזם.

מינויים בהנהלה

סימונס מכהן כנאמן של המעבדה הלאומית ברוקהייבן (Brookhaven National Laboratory), המכון למחקר מתקדם, אוניברסיטת רוקפלר והמכון למחקר במדעי המתמטיקה בברקלי (Mathematical Sciences Research Institute). הוא גם יושב בחבר המנהלים של תאגיד MIT‏ (MIT Corporation).

הון

סימונס הרוויח כ-$2.5 מיליארד דולר ב-2008,

והונו נטו מוערך ב-$8.5 מיליארד דולר,
וכאיש ה-29 בעושרו בארצות הברית.